CELEX: C2006/178/78
Language: sk
Date: 2006-07-29 00:00:00
Title: Vec F-57/06: Žaloba podaná  12. mája 2006  – Hinderyckx/Rada

29.7.2006   
            
            
               SK
            
            
               Úradný vestník Európskej únie
            
            
               C 178/42
            
         Žaloba podaná 12. mája 2006 – Hinderyckx/Rada
   (Vec F-57/06)
   (2006/C 178/78)
   Jazyk konania: francúzština
   Účastníci konania
   
      Žalobca: Jacques Hinderyckx (Brusel, Belgicko) (v zastúpení: J. A. Martin, advokát)
   
      Žalovaná: Rada Európskej únie
   Návrhy žalobcu
   
               —
            
            
               zrušiť rozhodnutie o nepovýšení žalobcu do platovej triedy B*8 v hodnotenom období 2005,
            
         
               —
            
            
               povýšiť žalobcu do platovej triedy B*8,
            
         
               —
            
            
               zaviazať žalovanú na zaplatenie sumy vo výške 2 400 eur ako náhrady celkovej utrpenej škody,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, ktorého služobný pomer v Európskom parlamente vznikol 1. apríla 1994, bol preložený na Generálny sekretariát Rady 16. júla 2004 ako úradník v platovej triede B*7. Vo svojej žalobe napáda rozhodnutie menovacieho orgánu o nepovýšení do platovej triedy B*8 v hodnotenom období 2005.
   Žalobca sa dovoláva dvoch žalobných dôvodov, pričom prvý z nich je založený na spojení počtu odpracovaných rokov v platovej triede a jeho vynikajúcich pracovných výsledkov v Európskom parlamente.
   V rámci druhého žalobného dôvodu žalobca tvrdí, že menovací orgán bol povinný vysvetliť, akým spôsobom boli v rámci konania poradného výboru pre povýšenie zohľadnené rozdiely medzi členením hodnotiacich správ v Európskom parlamente a v Rade. Okrem iného žalobca tvrdí, že na účely zabezpečenia rovnosti príležitostí medzi uchádzačmi z rôznych inštitúcií bola Rada povinná ustanoviť presné pravidlá, ktoré sú v súlade so služobným poriadkom a ktoré sú spôsobilé zabezpečiť rovnosť zaobchádzania pri porovnávacom hodnotení zásluh. V prípade neexistencie takýchto pravidiel bola Rada povinná rozhodovať na základe voľnej úvahy.